98/439/EY: Komission päätös, tehty 30 päivänä kesäkuuta 1998, tiettyjen jäsenvaltioiden vuodeksi 1998 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä (tiedoksiannettu numerolla K(1998) 1765)



Virallinen lehti nro L 194 , 10/07/1998 s. 0050 - 0053



KOMISSION PÄÄTÖS, tehty 30 päivänä kesäkuuta 1998, tiettyjen jäsenvaltioiden vuodeksi 1998 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä (tiedoksiannettu numerolla K(1998) 1765) (98/439/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen 8 päivänä joulukuuta 1995 tehdyn neuvoston päätöksen 95/527/EY (1) ja erityisesti sen 6 artiklan, sekä katsoo, että komissio on saanut Belgialta, Tanskalta, Saksalta, Kreikalta, Espanjalta, Ranskalta, Irlannilta, Italialta, Alankomailta, Portugalilta, Suomelta, Ruotsilta ja Yhdistyneeltä kuningaskunnalta viisivuotisohjelmat, joissa ne määrittävät 1 päivän tammikuuta 1996 ja 31 päivän joulukuuta 2000 välisenä aikana suoritettavat tarkastukset, kukin näistä jäsenvaltioista on lähettänyt komissiolle päätöksen 95/527/EY 2 artiklassa tarkoitettuihin vuodeksi 1998 vahvistettuihin kuluihin liittyvän yhteisön rahoitusosuutta koskevan hakemuksen, eräät hakemukset koskevat alusten, ilma-alusten, maa-ajoneuvojen, kalastustoiminnan paikantamis- ja rekisteröintijärjestelmien, valvontaa koskevien tietojen rekisteröinti- ja hallintojärjestelmien sekä tiedonsiirtojärjestelmien, mukaan lukien tietotekniset sovellukset ja ohjelmistot, hankintaan tai nykyaikaistamiseen liittyviä investointikuluja, eräät hakemukset koskevat kuluja, jotka aiheutuvat kalastuksen ja siihen liittyvien toimintojen valvonnan laadun ja tehokkuuden parantamiseksi tarkoitetuista erityistoimista, eräät hakemukset koskevat kuluja, joiden tavoitteena on valvontatoimintaan osallistuvien kansallisten virkamiesten koulutus; yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen tehdyn neuvoston päätöksen 95/527/EY soveltamista koskevista yksityiskohtaisista säännöistä 11 päivänä huhtikuuta 1996 tehdyssä komission päätöksessä 96/286/EY (2) vahvistetaan hyväksyttävien koulutuskulujen määrittämistä koskevat yksityiskohtaiset säännöt, eräät hakemukset koskevat myös uusien teknologioiden kokeilemista ja niiden käyttöönottoa kalastuksen ja siihen liittyvien toimintojen valvonnan parantamiseksi, ja näin ollen niihin kohdistuvaa yhteisön rahoitusosuutta voidaan korottaa päätöksen 95/527/EY 3 artiklan 2 kohdan 2 alakohdan mukaisesti; näitä toimia varten varattujen vuotuisten talousarviomäärärahojen asettamien rajoitusten vuoksi on syytä asettaa etusijalle satelliittiseurantajärjestelmään liittyvien investointikustannusten korvaaminen, koska järjestelmä on kalastuksen valvonnan kannalta niin tärkeä, päätöksen 95/527/EY 3 artiklan 3 kohdan mukaisesti olisi säädettävä Irlannin saaman yhteisön rahoitusosuuden korottamisesta joidenkin investointi- ja käyttökulujen osalta, jotta voitaisiin ottaa huomioon pyyntiponnistuksia koskevan hallintojärjestelmän noudattamisen varmistamisen kannalta tarpeelliset tarkastukset, nämä kulut edistävät osaltaan kalastuspolitiikan oikeaan soveltamiseen kohdistuvien valvontakeinojen käyttöönottoa, on syytä vahvistaa säädettyjen kulujen hyväksyttävyys, yhteisön rahoitusosuus sekä rahoitusosuuden myöntämisen edellytykset, ja kalastus- ja vesiviljelyalan hallintokomitea ei ole antanut lausuntoa puheenjohtajansa asettamassa määräajassa, ON TEHNYT TÄMÄN PÄÄTÖKSEN: 1 artikla Vuodeksi 1998 vahvistetut, liitteessä I mainitut 71 867 026:ta ecua vastaavat kulut, jotka aiheutuvat tarkastus- ja valvontalaitteiden hankinnasta tai nykyaikaistamisesta sekä erityistoimista, oikeuttavat korvaukseen päätöksen 95/527/EY edellytysten mukaisesti. Yhteisön rahoitusosuus on 50 prosenttia aiheutuneista tukeen oikeutetuista kuluista. Rahoitusosuus, joka vastaa 20 570 152:a ecua, myönnetään kuitenkin liitteessä I mainituissa rajoissa. 2 artikla 1. Vuodeksi 1998 vahvistetut, liitteessä II mainitut 12 316 187:ää ecua vastaavat kulut, jotka aiheutuvat päätöksen 95/527/EY 3 artiklan 2 kohdassa tarkoitetuista toimenpiteistä ja hankkeista, oikeuttavat korvaukseen päätöksen 95/527/EY edellytysten mukaisesti. Yhteisön rahoitusosuus on 50 prosenttia aiheutuneista tukeen oikeutetuista kuluista. Kalastusaluksiin asennettavien satelliittipaikantamislaitteiden hankintaan liittyvien investointikulujen osalta yhteisön rahoitusosuus on kuitenkin 2 000 ecua kalastusalusta kohti. 2. Sen estämättä, mitä 1 kohdassa säädetään, yhteisön rahoitusosuus on 100 prosenttia alusten satelliittiseurantajärjestelmästä, jäljempänä "VMS" (vessel monitoring systems), aiheutuvista tukikelpoisista kuluista rajoittuen: - 400 000 ecuun jäsenvaltiota kohti seurantakeskusten perustamisen osalta, - 4 000 ecuun kutakin VMS-satelliittipaikantamislaitteistoa kohti, joka asennetaan yhteisön kalastusaluksiin asetuksen (ETY) N:o 2847/93 3 artiklan 1 kohdan mukaisesti. Rahoitusosuus 100 prosenttia myönnetään 6 225 000 ecua vastaavissa rajoissa. 3 artikla Vuodeksi 1998 vahvistetut Irlannin käyttökulut, jotka vastaavat määrältään 12 872 971:ä ecua investointikulujen osalta ja 3 035 950:tä ecua käyttökulujen osalta, oikeuttavat rahoitustukeen päätöksen 95/527/EY 3 artiklan 3 kohdan mukaisesti. Yhteisön rahoitusosuus on vastaavasti 65 prosenttia ja 100 prosenttia aiheutuneista tukikelpoisista kuluista. Rahoitusosuus myönnetään kuitenkin vastaavasti 7 944 567 ja 3 000 000 ecua vastaavissa rajoissa. 4 artikla 1. Tässä direktiivissä tarkoitettuja tukikelpoisia määriä laskettaessa sovelletaan ecun elokuun 1997 vaihtokurssia. 2. Komissio muuntaa kansallisissa valuutoissa tehdyt kuluilmoitukset ja ennakkomaksupyynnöt ecuiksi niiden vastaanottokuukauden kurssin mukaan. 5 artikla Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Kreikan tasavallalle, Espanjan kuningaskunnalle, Ranskan tasavallalle, Irlannin tasavallalle, Italian tasavallalle, Alankomaiden kuningaskunnalle, Portugalin tasavallalle, Suomen tasavallalle, Ruotsin kuningaskunnalle ja Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 30 päivänä kesäkuuta 1998. Komission puolesta Emma BONINO Komission jäsen (1) EYVL L 301, 14.12.1995, s. 30. EYVL L 302, 15.12.1995, s. 45 (oikaisu). (2) EYVL L 106, 30.4.1996, s. 37 ANEXO I / BILAG I / ANHANG I / ÐÁÑÁÑÔÇÌÁ É / ANNEX I / ANNEXE I / ALLEGATO I / BIJLAGE I / ANEXO I / LIITE I / BILAGA I >TAULUKON PAIKKA> ANEXO II / BILAG II / ANHANG II / ÐÁÑÁÑÔÇÌÁ ÉÉ / ANNEX II / ANNEXE II / ALLEGATO II / BIJLAGE II / ANEXO II / LIITE II / BILAGA II >TAULUKON PAIKKA>